CELEX: 52017PC0244
Language: et
Date: 2017-05-22
Title: Ettepanek: NÕUKOGU MÄÄRUS, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine

EUROOPA KOMISJON
            Brüssel,22.5.2017
            COM(2017) 244 final
            2017/0097(NLE)
            Ettepanek:
            NÕUKOGU MÄÄRUS,
            millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Ühepoolseid Euroopa Liidu tariifikvoote on vaja teatavate toodete puhul, mida ei toodeta liidus piisavalt, et rahuldada ELi töötleva tööstuse vajadusi. Seetõttu tuleks asjaomaste mahtude puhul avada ELi tariifikvoodid tollimaksu nullmääraga või vähendatud tollimaksumääraga, häirimata seejuures kõnealuste toodete turgusid.
               
               
                  Nõukogu võttis 17. detsembril 2013. aastal vastu määruse (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel.
               
               
                  ELi tööstuse vajaduste rahuldamiseks ajakohastatakse kõnealust määrust igal poolaastal. Komisjon on koostöös tollitariifistiku majandusküsimuste töörühmaga läbi vaadanud kõik liikmesriikide esitatud ühepoolsete tariifikvootide taotlused.
               
               
                  Läbivaatamise tulemusel leiab komisjon, et teatavate uute, nõukogu määruse (EL) nr 1388/2013 lisas praegu loetlemata toodete puhul on ühepoolsete tariifikvootide avamine põhjendatud. Mõne teise toote puhul on vaja lisada lõppkuupäev või suurendada algset kvoodimahtu.
               
            
            
               •Kooskõla poliitikavaldkonnas praegu kehtivate õigusnormidega
            
            
               Käesolev ettepanek ei mõjuta ELiga sooduskaubanduslepingu sõlminud riike ega sooduskaubanduslepingute (nt üldine soodustuste süsteem, AKV-süsteem, vabakaubanduslepingud) kandidaatriike või potentsiaalseid kandidaatriike.
            
            
               •Kooskõla muude liidu tegevuspõhimõtetega
            
            
               
                  Ettepanek on kooskõlas ELi põllumajandus-, kaubandus-, ettevõtlus-, arengu- ja välispoliitikaga.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Käesoleva ettepaneku alus on Euroopa Liidu toimimise lepingu artikkel 31.
               
            
            
               •Subsidiaarsus (ainupädevusse mittekuuluva valdkonna puhul)
            
            
               Ettepanek tehakse ELi ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               •Proportsionaalsus
            
            
               
                  Ettepanek on kooskõlas proportsionaalsuse põhimõttega. Kavandatavad meetmed on kooskõlas põhimõtetega, millega lihtsustatakse toiminguid väliskaubandusega tegelevate ettevõtjate jaoks, nagu märgitud komisjoni teatises ühepoolsete tariifide peatamise ja kvootide kohaldamise kohta
                     1
                  . Käesolevas määruses piirdutakse sellega, mis on vajalik eesmärkide saavutamiseks kooskõlas Euroopa Liidu lepingu artikli 5 lõikega 4.
               
            
            
               •Vahendi valik
            
         
         
            
               Euroopa Liidu toimimise lepingu artiklis 31 on sätestatud, et „[ü]hise tollitariifistiku maksumäärad kehtestab nõukogu komisjoni ettepaneku põhjal“. Seepärast on määrus asjakohane vahend. 
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJUHINNANGU TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ühepoolsete tariifikvootide süsteem kuulus 2013. aastal toimunud ühepoolsete tariifide peatamise hindamise uuringusse. Seda põhjusel, et mõlemad meetmed on sarnased ning erinevus seisneb selles, et kvootidega piiratakse impordimahtu. Hindamisel jõuti järeldusele, et süsteemi põhiprintsiip on endiselt kehtiv. Kulude kokkuhoid võib kõnealuse süsteemi alusel kaupu importivate ELi ettevõtjate jaoks olla märkimisväärne. Olenevalt tootest, ettevõtjast ja asjaomasest sektorist võib selline kokkuhoid tekitada omakorda laiemat kasu (näiteks suurem konkurentsivõime, tõhusamad tootmismeetodid, töökohtade loomine või säilitamine ELis).
               
            
            
               •Konsulteerimine sidusrühmadega
            
            
               Komisjon hindas käesolevat ettepanekut koostöös tollitariifistiku majandusküsimuste töörühmaga, mis koosneb kõigi liikmesriikide ja Türgi delegatsioonist. Töörühm kohtus enne käesolevas ettepanekus tehtud muudatustes kokku leppimist kolm korda
            
            
               ja hindas iga (uut või muudatust käsitlevat) taotlust hoolikalt. Iga juhtumit uuriti üksikasjalikult, et välistada mis tahes kahju tekitamine ELi tootjatele ning tagada ELi toodangu konkurentsivõime kasv ja jätkusuutlikkus. Tollitariifistiku majandusküsimuste töörühma liikmed teostasid hindamist arutelude vormis, liikmesriigid konsulteerisid asjaomaste tööstusharude, kutseliitude, kaubanduskodade ja muude asjaomaste sidusrühmadega.
            
            
               Kõik loetletud kvoodid vastavad tollitariifistiku majandusküsimuste töörühma arutelude käigus saavutatud kokkulepetele või kompromissidele. Võimalikke olulisi ohte, millel võiksid olla pöördumatud tagajärjed, ei täheldatud.
            
            
               •Mõjuhinnang
            
            
               Kavandatav muudatus on tehniline ning käsitleb ainult lisas käsitletud kvoodikatet. Muus osas on määrus kehtiva nõukogu määrusega samaväärne. Seega ei tehtud käesoleva ettepaneku puhul mõjuhinnangut.
            
            
               •Põhiõigused
            
            
               
                  Ettepanek ei mõjuta põhiõiguste rakendamist.
               
            
            
               4.MÕJU EELARVELE
            
            
               Käesoleval ettepanekul ei ole finantsmõju kulude poolel, kuid sellel on finantsmõju tulude poolel; saamata jäävad tollimaksud kogusummas ligikaudu 5,2 miljonit eurot aastas. Mõju eelarve tavapärastele omavahenditele on 4 132 757 eurot aastas (80 % 5 165 946 eurost aastas).
            
            
               Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega.
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Kavandatud meetmed moodustavad osa TARICi (Tarif Intégré de l’Union européenne / Euroopa Liidu integreeritud tariifistik) raamistikust ja neid kohaldavad liikmesriikide tolliametid.
               
            
            
               2017/0097 (NLE)
            
            
               Ettepanek:
            
         
         
            
               NÕUKOGU MÄÄRUS,
            
            
               millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 31,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Selleks et tagada liidus teatavate allpool esitatud kaupade piisav ja järjepidev tarnimine ning vältida teatavate põllumajandus- ja tööstustoodete turu võimalikke häireid, avati nõukogu määrusega (EL) nr 1388/2013
                  2
                nende toodete ühepoolsed tariifikvoodid. Kõnealuste tariifikvootidega hõlmatud tooteid võib importida liitu vähendatud tollimaksumääraga või nullmääraga. Eespool nimetatud põhjustel on vaja alates 1. juulist 2017 avada tollimaksu nullmääraga tariifikvoot seitsme uue toote asjakohastele mahtudele.
            
            
               (2)Viie teise toote puhul on vaja kvoodimahtu suurendada, kuna see on liidu ja tema ettevõtjate huvides.
            
            
               (3)Lisaks peaks ühe toote mahu suurendamist kohaldama ainult 2017. aasta teisel poolel ja seetõttu lisati see I lisasse järjekorranumbriga 09.2846, ning sama toote praeguse kvoodi järjekorranumbriga 09.2687 lõppkuupäevaks määrati 31.12.2017 ja see lisati II lisasse.
            
            
               (4)Seepärast tuleks määrust (EL) nr 1388/2013 vastavalt muuta.
            
            
               (5)Kuna käesolevas määruses sätestatud muudatusi asjaomaste toodete tariifikvootide osas tuleks hakata kohaldama alates 1. juulist 2017, peaks käesolev määrus jõustuma viivitamata,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 1388/2013 lisa muudetakse järgmiselt:
            
            
               (1)käesoleva määruse I lisas esitatud tariifikvoodiread, mis kannavad järjekorranumbrit 09.2828, 09.2842, 09.2844, 09.2846, 09.2848, 09.2850, 09.2868 ja 09.2870, lisatakse määruse (EL) nr 1388/2013 lisa tabeli teises veerus esitatud kombineeritud nomenklatuuri (CN-) koodide järjestuse alusel.
            
            
               (2)
                     tariifikvootide read, mis kannavad järjekorranumbrit 09.2629, 09.2658, 09.2668, 09.2669, 09.2687 ja 09.2860, asendatakse käesoleva määruse II lisas esitatud ridadega.
            
            
               Artikkel 2
            
            
               Käesolev määrus jõustub Euroopa Liidu Teatajas avaldamise päeval.
            
            
               Seda kohaldatakse alates 1. juulist 2017.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel,
            
            
               
                     Nõukogu nimel
               
               
                     eesistuja
               
            
            
               FINANTSSELGITUS
            
            
               1.
                     ETTEPANEKU NIMETUS
            
            
               Nõukogu määrus, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
            
               2.
                     EELARVEREAD
            
            
               Peatükk ja artikkel: peatükk 12, artikkel 120.
            
            
               Aastaks 2017 eelarvestatud summa: 20 000 500 000 eurot (B 2017)
            
            
               3.
                     FINANTSMÕJU
            
            
               ◻
                     Ettepanekul puudub finantsmõju.
            
            
               X
                     Ettepanekul puudub finantsmõju kuludele, kuid sellel on finantsmõju tuludele. Mõju on järgmine:
            
            
               (miljonites eurodes ühe kümnendkoha täpsusega)
            
            
                     
                        Eelarverida
                     
                  
                  
                     
                        Tulud
                           3
                        
                     
                  
                  
                     
                        Kuuekuuline periood, alates pp/kk/aaaa
                     
                  
                  
                     
                        [Aasta: 2017. aasta teine pool]
                     
                  
               
                     
                        Artikkel 120
                     
                  
                  
                     
                        Mõju omavahenditele
                     
                  
                  
                     
                        1.7.2017
                     
                  
                  
                     
                        –2,1
                     
                  
               
               (miljonites eurodes ühe kümnendkoha täpsusega)
            
            
                     
                        Olukord pärast meetme rakendamist
                     
                  
               
                     
                  
                  
                     
                        [2018 ja järgnevad aastad]
                     
                  
               
                     
                        Artikkel 120
                     
                  
                  
                     
                        –4,1 aastas
                     
                  
               
               Vt seletuskirja 4. punkti „Mõju eelarvele“.
            
            
               4.
                     Pettusevastased meetmed
            
            
               Mõne käesoleva nõukogu määrusega hõlmatud toote lõppkasutust kontrollitakse kooskõlas Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artikliga 254.
            
         
         
            
                  
                     (1)
                  ELT C 363, 13.12.2011, lk 6.
               
               
                  
                     (2)
                  Nõukogu 17. detsembri 2013. aasta määrus (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EL) nr 7/2010 (ELT L 354, 28.12.2013, lk 319). 
               
               
                  
                     (3)
                  Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 20 % sissenõudmiskulude mahaarvamist.
               
            
      
    ---documentbreak--- 
      
         
               EUROOPA KOMISJON
            Brüssel,22.5.2017
            COM(2017) 244 final
            LISAD
            järgmise dokumendi juurde:
            Ettepanek: Nõukogu määrus,
            millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
               
         
         
            
               I LISA
            
            
            
                     
                        Jrk-nr
                     
                  
                  
                     
                        CN-kood
                     
                  
                  
                     
                        TARIC
                     
                  
                  
                     
                        Kauba kirjeldus
                     
                  
                  
                     
                        Kvoodi kehtivusaeg
                     
                  
                  
                     
                        Kvoodi maht
                     
                  
                  
                     
                        Kvoodi tollimaksumäär (%)
                     
                  
               
                     
                        09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Parafiin õlisisaldusega alla 0,75 % massist
                     
                  
                  
                     
                        01.07–31.12
                     
                  
                  
                     
                        60 000 tonni
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-furüülaldehüüd (furfuraldehüüd)
                     
                  
                  
                     
                        01.07–31.12
                     
                  
                  
                     
                        5 000 tonni
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Segud, mis sisaldavad
                     
                     
                  
                  
                     
                        01.07–31.12
                     
                  
                  
                     
                        3 000 tonni
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Polükarbonaadi ja polü(metakrüülmetakrülaadi) blend, milles polükarbonaadi osakaal on vähemalt 98,5 % massiprotsenti, graanulitena, valguse läbilaskvusega vähemalt 88,5 %, mis on (ISO 13468-2 kohaselt) mõõdetud lainepikkusel λ = 400 nm proovikehaga, mille seinapaksus on 4,0 mm
                     
                  
                  
                     
                        01.07–31.12
                     
                  
                  
                     
                        800 tonni
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Sünteeskiujäätmed (sh kraasmed, lõngajäätmed ja kohestatud jäätmed), nailonist või muust polüamiidkiust (PA6 ja PA66)
                     
                  
                  
                     
                        01.07–31.12
                     
                  
                  
                     
                        5 000 tonni
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        60
                     
                     
                        20
                     
                  
                  
                     
                        E-klaaskiust riie:
                     
                     
                        kasutatakse eelvormtahvlite, -rullide või -laminaatide valmistamiseks, mida kasutatakse trükkplaatide tootmisel autotööstuse jaoks (1)
                     
                  
                  
                     
                        01.07–31.12
                     
                     
                  
                  
                     
                        3 000 km
                     
                     
                  
                  
                     
                        0 %
                     
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Alumiiniumisulamist kompressoriratas:
                     
                     
                        kasutamiseks sisepõlemismootorite tootmisel (1)
                     
                  
                  
                     
                        01.07–31.12
                     
                  
                  
                     
                        2 950 000 tükki
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Kolvid vedrustussüsteemide jaoks, läbimõõduga kuni 55 mm, pulberterasest
                     
                  
                  
                     
                        01.07–31.12
                     
                  
                  
                     
                        1 000 000 tükki
                     
                  
                  
                     
                        0 %
                     
                  
               
            
               II LISA
            
            
            
                     
                        Jrk-nr
                     
                  
                  
                     
                        CN-kood
                     
                  
                  
                     
                        TARIC
                     
                  
                  
                     
                        Kauba kirjeldus
                     
                  
                  
                     
                        Kvoodi kehtivusaeg
                     
                  
                  
                     
                        Kvoodi maht
                     
                  
                  
                     
                        Kvoodi tollimaksumäär (%)
                     
                  
               
                     
                        09.2860
                     
                  
                  
                     
                        ex 2933 69 80
                     
                  
                  
                     
                        30
                     
                  
                  
                     
                        1,3,5-tris[(3-(dimetüülamino)propüül]heksahüdro-1,3,5-triasiin (CAS RN 15875-13-5)
                     
                  
                  
                     
                        01.01–31.12
                     
                  
                  
                     
                        600 tonni
                     
                  
                  
                     
                        0 %
                     
                  
               
                     
                        09.2658
                     
                  
                  
                     
                        ex 2933 99 80
                     
                  
                  
                     
                        73
                     
                  
                  
                     
                        5-(atsetoatsetüülamino)bensimidasoloon (CAS RN 26576-46-5)
                     
                  
                  
                     
                        01.01–31.12
                     
                  
                  
                     
                        400 tonni
                     
                  
                  
                     
                        0 %
                     
                  
               
                     
                        09.2687
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Polükarbonaadi ja polü(metakrüülmetakrülaadi) blend, milles polükarbonaadi osakaal on vähemalt 98,5 % massiprotsenti, graanulitena, valguse läbilaskvusega vähemalt 88,5 %, mis on (ISO 13468-2 kohaselt) mõõdetud lainepikkusel λ = 400 nm proovikehaga, mille seinapaksus on 4,0 mm
                     
                  
                  
                     
                        01.01–31.12.2017
                     
                  
                  
                     
                        400 tonni
                     
                  
                  
                     
                        0 %
                     
                  
               
                     
                        09.2629
                     
                  
                  
                     
                        ex 8302 49 00
                     
                  
                  
                     
                        91
                     
                  
                  
                     
                        Alumiiniumist teleskoopkäepide, mida kasutatakse kohvrite valmistamiseks (1)
                     
                  
                  
                     
                        01.01–31.12
                     
                  
                  
                     
                        1 500 000 tükki
                     
                  
                  
                     
                        0 %
                     
                  
               
                     
                        09.2668
                     
                     
                  
                  
                     
                        ex 8714 91 10
                     
                     
                        ex 8714 91 10
                     
                  
                  
                     
                        21
                     
                     
                        31
                     
                  
                  
                     
                        Süsinikkiududest ja kunstlikest vaikudest valmistatud jalgrattaraam, värvitud, lakitud ja/või poleeritud, kasutamiseks jalgrataste tootmisel (1)
                     
                  
                  
                     
                        01.01–31.12
                     
                     
                  
                  
                     
                        350 000 tükki
                     
                     
                  
                  
                     
                        0 %
                     
                     
                  
               
                     
                        09.2669
                     
                     
                  
                  
                     
                        ex 8714 91 30
                     
                     
                        ex 8714 91 30
                     
                  
                  
                     
                        21
                     
                     
                        31
                     
                  
                  
                     
                        Jalgratta esikahvel, valmistatud süsinikkiududest ja kunstlikest vaikudest, värvitud, lakitud ja/või poleeritud, kasutamiseks jalgrataste tootmisel (1)
                     
                  
                  
                     
                        01.01–31.12
                     
                     
                  
                  
                     
                        270 000 tükki
                     
                     
                  
                  
                     
                        0 %
                     
                     
                  
               
            
                     
                        (1)
                     
                  
                  
                     
                        Tollimaksude kohaldamine peatatakse kooskõlas eesmärgipärase kasutamise tollijärelevalvega vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 254 (EÜT L 269, 10.10.2013, lk 1).